Charakteristika študijného odboru obchodná akadémia
 

· štúdium je 4-ročné, ukončené maturitnou skúškou.

Absolventi/absolventky tohto odboru:

· je kvalifikovaný/-á odborník/-a, ktorý/-á sa uplatní na trhu práce predovšetkým v sektore administratíva, ekonomika a manažment ako podnikový ekonóm, účtovník, finančný referent, referent marketingu, asistent riaditeľa, sekretárka, obchodný zástupca, samostatný referent v štátnej správe a samospráve, bankový a poisťovací odborný pracovník a v ďalších ekonomicko-administratívnych pracovných pozíciách,
· ovláda vedenie účtovníctva a komplexnej podnikovej administratívy,
· dokáže pripravovať a koordinovať pracovný čas manažérov, riadiť a koordinovať personálnu agendu v malom i väčšom podniku či organizácii,
· disponuje schopnosťami z oblasti ekonomiky, podnikania, marketingu, manažmentu,
· má predpoklady pre presnosť, slušné chovanie a profesionálne vystupovanie, dodržiavanie právnych noriem a obchodnej etiky,
· dokáže sa uplatniť aj vo svojich vlastných podnikateľských aktivitách,
· dokáže pracovať v nižšom až strednom manažmente v rôznych typoch podnikateľských subjektov, v inštitúciách štátnej správy a samosprávy, vo finančných inštitúciách alebo neziskových organizáciách,
· študijný odbor pre oblasť vzdelávania podniková ekonomika a účtovníctvo pripravuje žiakov od tretieho ročníka, na výkon špecifických administratívnych a odborných činností pre
povolania ako napr.: odborný pracovník v oblasti účtovníctva – všeobecný účtovník, mzdový účtovník, fakturant, rozpočtár, kalkulant, pracovník správy a evidencie majetku, pracovník 
v oblasti štatistiky, odborný referent,
· disponuje zručnosťami v oblasti vedenia podnikového účtovníctva, podnikovej ekonomickej
· a administratívnej agendy.
· ako prostriedok profesionálnej komunikácie, ovláda aplikačné programové vybavenie bežnej kancelárie pri riešení ekonomických a finančných úloh s využitím nástrojov internetu, moderných prostriedkov IKT a digitalizácie,
· je schopný aktívne používať materinský jazyk a dva  cudzie jazyky.
.
Organizácia, miesto vyučovania 

Teoretické aj praktické vyučovanie formou odbornej praxe sa realizuje v budove školy na Jabloňovej 1352 vo Zvolene. Praktické vyučovanie sa realizuje aj na pracoviskách zmluvných partnerov. 

Ukončovanie štúdia 

Štvorročné štúdium je ukončené maturitnou skúškou. 
Dokladom o vykonaní maturitnej skúšky je maturitné vysvedčenie, dodatok k vysvedčeniu o maturitnej skúške.

Ďalšie štúdium 

Úspešní absolventi/absolventky majú možnosť ďalšieho štúdia formou pomaturitného alebo vysokoškolského štúdia. 

Viac informácií 

Viac informácií nájdete v časti Dokumenty - ŠkVP, pre študijný odbor obchodná akadémia

Na konkrétne otázky Vám radi odpovieme na adrese: skola@soshotel.sk
